Mõeldes laiemalt, ootame me tegelikult OECD-lt sama, mida teistelt rahvusvahelistelt organisatsioonidelt - Eesti heaolu suurenemist ja rahvusvahelises mõõtmes meie mõjukuse kasvu. Kuivõrd OECD puhul on tegemist majandusorganisatsiooniga, võrdub heaolu suurenemine ses kontekstis eelkõige meie majandusanalüüsi tugevnemisega.  Ent majanduse tugevnemine ei ole n-ö asi iseeneses, vaid see toimub läbi arengute erinevates valdkondades - sotsiaalpoliitikast kuni avaliku halduse reformideni.